تمت ارشفة منتديات نبع الفرات
المشاركات من الموضوع جيب سجينك
جيب سجينك ياصاحب واذبح بنحري
وارميني بسهام حقدك يالردت غدري
واحسب كبل لتبيع ربحك اشكد صار
ياعار الزلم ظليت. يالماعرف كدري
كلي شلون اجيت ويا درب طبيت
وصرت كلشي بحياتي شلون مادري
انطيتك كلشي بحياتي العندي والماعندي
ريعان الشباب اهديتك او وردة الخمري
اعرفك ردي وموكدها بالكــلفات
واعرف بغدرك والناوي بية ادري
لا هزك ضميرك من دار الوكت وياي
ولا ردك حليبك من شفت كبري
سرك دفنتة واقفلت كلبي اعلية
وانت بكل برود اعصاب تفضح بسري
ولك تتكبر علية وصار عندك ريش
وكمت تنكل حياية وتشمر بوكري
عاجن طينتي وتعرفني كلش زين
ماعادي اليضرني ولا ازامط بشري
باجر من تدور الدنية والدولاب
يفتر بيك وكتك وانت ما تدري
راقتني أنــــا
جميل
شكرا ع الطرح
مرتجى العامري شكرا لك
[صورة]
حكايا الورد شكرا لك للمرور